Temeljem članka 48. Zakona o lokalnoj i područnoj (regionalnoj) samoupravi („Narodne novine“ br. 33/01., 60/01., 129/05., 109/07., 125/13., 36/09., 150/11., 144/12. i 19/13.-pročišćeni tekst), članka 1. i 10.a, stavak 2. Zakona o financiranju javnih potreba u kulturi (NN br. 47/90 i 27/93.) i čl. 40. Statuta općine Čačinci (Službeni glasnik općine Čačinci 01/13), članka 10. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine 26/15.) Općinski načelnik općine Čačinci objavljuje

**JAVNI POZIV ZA PRIJAVU PROJEKATA**

**UDRUGA IZ PODRUČJA KULTURE ZA 2022. GODINU**

**I.**

Predmet javnog poziva je prikupljanje pisanih prijedloga projekata udruga za program javnih potreba iz područja kulture za 2022. godinu.

Javni poziv se objavljuje na na web stranici Općine : [www.cacinci.hr](http://www.opcina-erdut.hr)

**II**.

Javne potrebe u sportu financiraju se sredstvima Proračuna ostvarenim iz prihoda Općine.

Općina Čačinci financirat će sljedeće programe iz područja kulture:

a) likovna djelatnost,

c) glazbena djelatnost,

d) glazbeno-scenska i plesna djelatnost,

e) kazališna djelatnost,

f) filmska i video djelatnost,

g) knjižna i nakladnička djelatnost,

h) knjižnična djelatnost,

i) nova medijska kultura,

j) znanstveno-istraživačka djelatnost,

k) ostalo.

**III.**

Ukupno planirana vrijednost javnog poziva je 40.000,00 kuna.

Najmanji iznos traženih sredstava za financiranje projekta je 1.000,00 kuna, a najveći 25.000,00 kuna.

Način plaćanja:

A) Projekti za koje su odobrena financijska sredstva do 10.000,00 kuna i koji se ne provode dulje od 12 mjeseci – isplaćuje se predujam u iznosu 50% iznosa navedenog u ugovoru, u roku od 30 dana od dana potpisivanja ugovora, ovisno o raspoloživosti proračunskih sredstava, odnosno o dinamici punjenja proračuna, a razliku do iznosa ukupnih prihvatljivih troškova u roku od 30 dana nakon što davatelj financijskih sredstava prihvati završni izvještaj – a sve na temelju zahtjeva za isplatu.

B) Projekti za koje su odobrena financijska sredstva preko 10.000,00 kuna i koji se ne provode dulje od 12 mjeseci – mjesečno 1/12 iznosa navedenog u ugovoru, ovisno o raspoloživosti proračunskih sredstava, odnosno dinamici punjenja proračuna a razliku do iznosa ukupnih prihvatljivih troškova u roku od 30 dana nakon što davatelj financijskih sredstava prihvati završni izvještaj – a sve na temelju zahtjeva za isplatu.

C) Projekti do 5.000,00 se mogu financirati u 100% iznosu ukupnih prihvatljivih troškova projekta, pri čemu potencijalni prijavitelji i partneri nisu dužni osigurati sufinanciranje iz vlastitih sredstva.

**IV**.

Rok za podnošenje prijedloga projekata je 30 dana, a završava 28. veljače 2022. godine**.**

**V.**

Svaka udruga može prijaviti i ugovoriti najviše dva projekta u okviru ovog Javnog poziva na razdoblje provedbe do 12 mjeseci, a svaki se prijavljuje na posebnoj prijavnici. Ista udruga može biti partner na više projekata unutar prioritetnih područja Javnog poziva.

Prijavu projekta na Javni poziv može podnijeti udruga koja je upisana u Registar udruga, koja je upisana u Registar neprofitnih organizacija i vodi transparentno financijsko poslovanje u skladu s propisima o računovodstvu neprofitnih organizacija i koja je ispunila sve prethodne obveze prema Gradu Županja te svim drugim davateljima financijskih sredstava iz javnih izvora.

**VI**.

Prednost u financiranju projekta i nedozvoljene prijave na ovaj Javni poziv detaljno su opisane u Uputama za prijavitelje na Javni poziv za prijavu projekata udruga iz područja sporta za 2022. godinu.

**VII**.

Prijedlozi projekata dostavljaju se isključivo na propisanim obrascima, koji su zajedno s Uputama za prijavitelje, dostupni na internet stranicama općine Čačinci (www.cacinci.hr).

Dokumentaciju treba poslati preporučeno poštom ili osobno na sljedeću adresu:

OPĆINA ČAČINCI

Trg kardinala Franje Kuharića 2

33514 ČAČINCI

"Za Javni poziv za prijavu projekata udruga iz područja kulture

za 2022. godinu – NE OTVARATI"

Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Javnog poziva detaljno su opisani u Uputama za prijavitelje na Javni poziv za prijavu projekata iz područja sporta za 2022. godinu.

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

Sva pitanja vezana uz ovaj Javni poziv mogu se postaviti pismenim putem.

KLASA: 611-01/22-01/01

URBROJ: 2189/14-02/22-1

U Čačincima, 31.01.2022. godine

NAČELNIK:

Alen Jurenac, mag.ing.agr.

**Prilog:**

- Upute za prijavitelje (A5)

- Obrazac opisa projekta (B1)

- Obrazac proračuna projekta (B2)

- Izjava o nepostojanju dvostrukog financiranja (B3)

- Izjava o partnerstvu (B4)

- Kontrolna lista